Terje Hauge

Terje Hauge (født 5. oktober 1965 i Bergen) er en norsk fotballdommer som dømte for Olsvik IL frem til han la opp som toppdommer i 2010. Han ble deretter dommerutvikler i Norges Fotballforbund og arbeidet for Hordaland Fotballkrets. Fra 2015 er han dommersjef i Norges Fotballforbund.Terje Hauge ny dommersjef i NFF  fotball.no (22. desember 2014)

Terje Hauge har siden debuten sin som Tippeliga-dommer i 1990 dømt 301 kamper i den øverste divisjonen. I 1993 ble han autorisert som FIFA-dommer og han tilhører for øyeblikket UEFAs elitedommere sammen med en annen nordmann, Tom Henning Øvrebø. Dette er de høyest rangerte dommerne i Europa. Dette har bidratt til at Hauge har fått dømme storkamper ute i Europa. På merittlisten har han blant annet Euro 2000, Euro 2004, VM 2002 og mange kamper i UEFA Champions League.

Han har dømt 301 kamper i Tippeligaen (oppdatert per 7. november 2010) og Hauge ba selv om å få dømme Viking Fotballklubb i sin avskjedskamp 7. november 2010 hjemme mot Kongsvinger Idrettslag.

Hauge er tildelt Kniksenprisen som årets dommer to ganger (2004 og 2007) og Kniksens Hederspris i 2010.

 Mesterskap 
 U18 EM 1994
 U17 VM 1997
 U20 VM 2000
 Euro 2000
 VM 2002
 Euro 2004
 U20 VM 2005

Hauge har dømt NM-finalen i 1996 og i 2003, UEFA Super Cup-finalen i 2004, samt semifinalen i Mesterligaen mellom PSV Eindhoven og Milan i 2005, og finalen i Mesterligaen i 2006.

 Mesterligaen 2006 
Terje Hauge, Steinar Holvik og Ole Hermann Borgan ble oppnevnt til å dømme finalen mellom Arsenal og Barcelona 17. mai 2006 av UEFA.

Hauges faste assistentdommer, Borgan, fikk ikke delta i finalen i Champions League 2006 etter at han stilte opp på et bilde for en lokalavis, iført drakten til Barcelona. Arild Sundet ble oppnevnt som erstatter og gjennomførte kampen prikkfritt.

I selve kampen viste Hauge ut Arsenals keeper, Jens Lehmann, tidlig i kampen. Hauge fikk kritikk for at han ikke anvendte fordelsparagrafen, da Barcelona lagde mål i neste trekk. Barcelona fikk frispark like utenfor 16-meteren og målet ble ikke godkjent. I denne situasjonen kunne han heller gitt Barcelona fordel og gitt Lehmann gult kort.

Senere ble Arsenal-spilleren Emmanuel Eboué felt og frisparket endte med at Arsenal tok ledelsen 1–0, etter scoring av Sol Campbell. Frisparkavgjørelsen, som for øvrig ble omdiskutert, da mange hevdet Eboué filmet, ble tatt av assistentdommer Steinar Holvik, da situasjonen var like ved sidelinjen. Utligningsmålet til Barcelona skulle også bli omdiskutert. Mange mente det var offside, men tv-bildene kunne ikke gi noe endelig svar på om avgjørelsen var riktig eller ikke. På bakgrunn av disse hendelsene ble kampen og den norske dommertrioen mye diskutert i etterkant.

FIFA-sjef Sepp Blatter rettet kritikk mot den norske dommeren etter kampen. Andre, som daværende UEFA-sjef Lennart Johansson og den norske dommersjefen Rune Pedersen, støttet på sin side Hauge.

 Referanser  

 Eksterne lenker 




 Dommerprofilen hos Norges Fotballdommerforening

Kategori:Norske fotballdommere
Kategori:Norske idrettsledere
Kategori:Dommere i Fotball-EM 2000
Kategori:Dommere i Fotball-VM 2002
Kategori:Dommere i Fotball-EM 2004
Kategori:Dommere som har dømt Champions League-finalen
Kategori:Fotballdommere som har dømt cupfinalen
Kategori:Fotballdommere som har dømt UEFA Super Cup
Kategori:UEFAs elitedommere
Kategori:Vinnere av Kniksenprisen